google/wiki40b huggingface dataset:
मनोज कुमार पांडेय

प्रारंभिक जीवन एवं शिक्षा

पांडेय का जन्म 25 जून 1975 को उत्तर प्रदेश के सीतापुर ज़िले के रुधा गाँव में हुआ था। मनोज नेपाली क्षेत्री परिवार में पिता गोपीचन्द्र पांडेय तथा माँ मोहिनी के पुत्र के रूप में पैदा हुए थे। मनोज की शिक्षा सैनिक स्कूल लखनऊ में हुई और वहीं से उनमें अनुशासन भाव तथा देश प्रेम की भावना संचारित हुई जो उन्हें सम्मान के उत्कर्ष तक ले गई। इन्हें बचपन से ही वीरता तथा सद्चरित्र की कहानियाँ उनकी माँ सुनाया करती थीं और मनोज का हौसला बढ़ाती थीं कि वह हमेशा जीवन के किसी भी मोड़ पर चुनौतियों से घबराये नहीं और हमेशा सम्मान तथा यश की परवाह करे। इंटरमेडियेट की पढ़ाई पूरी करने के बाद मनोज ने प्रतियोगिता में सफल होने के पश्चात पुणे के पास खड़कवासला स्थित राष्ट्रीय रक्षा अकादमी में दाखिला लिया। प्रशिक्षण पूरा करने के पश्चात वे 11 गोरखा रायफल्स रेजिमेंट की पहली वाहनी के अधिकारी बने।

करियर

राष्ट्रीय रक्षा अकादमी में प्रशिक्षण के पश्चात वे बतौर एक कमीशंड ऑफिसर ग्यारहवां गोरखा राइफल्स की पहली बटालियन में तैनात हुये। उनकी तैनाती कश्मीर घाटी में हुई। एक बार मनोज को एक टुकड़ी लेकर गश्त के लिए भेजा गया। उनके लौटने में बहुत देर हो गई। इससे सबको बहुत चिंता हुई। जब वह अपने कार्यक्रम से दो दिन देर कर के वापस आए तो उनके कमांडिंग ऑफिसर ने उनसे इस देर का कारण पूछा, तो उन्होंने जवाब दिया, 'हमें अपनी गश्त में उग्रवादी मिले ही नहीं तो हम आगे चलते ही चले गए, जब तक हमने उनका सामना नहीं कर लिया।' इसी तरह, जब इनकी बटालियन को सियाचिन में तैनात होना था, तब मनोज युवा अफसरों की एक ट्रेनिंग पर थे। वह इस बात से परेशान हो गये कि इस ट्रेनिंग की वजह से वह सियाचिन नहीं जा पाएँगे। जब इस टुकड़ी को कठिनाई भरे काम को अंजाम देने का मौका आया, तो मनोज ने अपने कमांडिंग अफसर को लिखा कि अगर उनकी टुकड़ी उत्तरी ग्लेशियर की ओर जा रही हो तो उन्हें 'बाना चौकी' दी जाए और अगर कूच सेंट्रल ग्लोशियर की ओर हो, तो उन्हें 'पहलवान चौकी' मिले। यह दोनों चौकियाँ दरअसल बहुत कठिन प्रकार की हिम्मत की माँग करतीं हैं और यही मनोज चाहते थे। आखिरकार मनोज कुमार पांडेय को लम्बे समय तक 19700 फीट ऊँची 'पहलवान चौकी' पर डटे रहने का मौका मिला, जहाँ इन्होंने पूरी हिम्मत और जोश के साथ काम किया।

ऑपरेशन विजय और वीरगति

पाकिस्तान के साथ कारगिल युद्ध के कठिन मोर्चों में एक मोर्चा खालूबार का था जिसको फ़तह करने के लिए कमर कस कर उन्होने अपनी 1/11 गोरखा राइफल्स की अगुवाई करते हुए दुश्मन से जूझ गए और जीत कर ही माने। हालांकि, इन कोशिशों में उन्हें अपने प्राणों की आहुति देनी पड़ी। वे 24 वर्ष की उम्र जी देश को अपनी वीरता और हिम्मत का उदाहरण दे गए।

फिल्म

मनोज के जीवन पर वर्ष 2003 में एक फिल्म एल ओ सी कारगिल बनी, जिसमें उनके किरदार को अजय देवगन ने अभिनीत किया।

सम्मान

कारगिल युद्ध में असाधारण बहादुरी के लिए उन्हें सेना का सर्वोच्च सम्मान परमवीर चक्र से अलंकृत किया गया। सारा देश उनकी बहादुरी को प्रणाम करता है।
पितृवंश समूह ए

मनुष्यों की आनुवंशिकी (यानि जॅनॅटिक्स) में पितृवंश समूह ए या वाए-डी॰एन॰ए॰ हैपलोग्रुप A एक अत्यंत प्राचीनतम पितृवंश समूह है। पितृवंश समूह बी (B) और यह विश्व के दो सब से प्राचीन पितृवंश माने जाते हैं। इस पितृवंश समूह के सदस्य पुरुष ज़्यादातर अफ़्रीका के सुदूर दक्षिणी क्षेत्रों में और नील नदी के दक्षिण वाले क्षेत्र में पाए जाते हैं। अनुमान है के जिस पुरुष से यह पितृवंश शुरू हुआ वह आज से ७५,००० वर्ष पूर्व इसी इलाक़े में रहता था।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
हरिणपदी कुल

हरिणपदी कुल (कॉन्वाल्वुलेसी, Convolvulaceae) द्विदालीय वर्ग के पौधों का एक कुल है जिसमें करीब ४५ जीनरा (genera) तथा १००० जातियों (Species) का वर्णन मिलता है। इस कुल के पौधे अधिकतर उष्णकटिबंध में पाए जाते हैं, यों तो इनकी प्राप्ति प्राय: सारे विश्व में है। पौधे अधिकांश एकवर्षीय तथा कुछ बहुवर्षीय होते हैं। कुछ लतास्वरूप परारोही तथा कुछ छोटे पौधों के रूप में उगा करते हैं। सफेद दूध सा पदार्थ पौधों के हरेक भाग में विद्यमान रहता है। जड़पद्धति (root system) बहुत विस्तृत होती है। जड़ें कभी कभी लंबी तथा पतली होती हैं, कुछ पौधों में ये मोटी, गूदादार तथा अधिक लंबी होती हैं, जैसे शकरकंद। इनमें खाद्य पदार्थ स्टार्च के रूप में विद्यमान होता है। अमरबेलि (Cuscuta) इसी कुल का पौधा है जो पराश्रयी और अन्य वृक्ष पर लिपटा हुआ फैला रहता है तथा अपनी जड़ें धँसाकर खाना आदि लेता रहता है।
तना नरम, कभी कभी पराश्रयी एवं लिपटा हुआ होता है। किसी किसी में पर्याप्त मोटा होता है। अमरबेलि में तना नरम तथा पीला होता है। पत्तियाँ सरल डंठलयुक्त तथा असम्मुख होती हैं। अमरबेलि में पत्तियाँ बहुत छोटी तथा शल्कपत्रवत्‌ (Scaly) होती हैं। पुष्प एकाकी (solitary) अथवा पुष्पक्रम (inflorescence) में पैदा होते हैं। ये पंचतयी (Pentamarous), जायांगाधर (Eypogynous) और नियमित होते हैं। बाह्यदलपुंज (Calx) पाँच तथा स्वतंत्र बाह्यदल का बना होता है। दलपुंज (Covolla) पाँच संयुक्तदली (gamopetalous) तथा घंटे के आकार का होता है। रंग भिन्न भिन्न परंतु अधिकांशत: गुलाबी होता है। पुर्मग (Androecium) पाँच पुकेसरों (Stamens) का दललग्न (epiepetalous) तथा अंतर्मुखी (introrse) होता है।
जायांग (Gynaecium) दो या तीन अंडव (Carpels) का होता है जो जुड़े हुए होते हैं। अंडाशय जयांगाधर (hypogynous) होता है। बीजांड (ovules) स्तंभीय (axile) बीजांडासन (Placenta) पर लगे रहते हैं तथा प्रत्येक कोष्ठक (locule) में इनकी संख्या प्राय: दो अथवा कभी कभी चार भी होती है। वर्तिका (Style) एक या तीन तथा वर्तिकाग्र (Stigma) दो या तीन भागों में विभाजित होता है। शहद सा पदार्थ एक विशेष अंग से पैदा होता है जो अंडाशय (ovary) के नीचे विद्यमान रहता है।
फल अधिकतर संपुटिका (Capsule) तथा कभी कभी बेरी (berry) होता है। बीज असंख्य होते हैं। संसेचनक्रिया कीड़ों द्वारा होती है।
इस कुल के कुछ मुख्य पौधे निम्न हैं :
(१) शकरकंदश् (ipomoea batata) यह पोषणतत्व से भरा होने के कारण खाने के काम आता है।
(२) करेम (Ipomoea reptaus) - यह पानी का पौधा है तथा इसे शाक के रूप में प्रयोग करते हैं।
(३) चंद्रपुष्प (moon flower, Ipomoea bona-nose) - इसके पुष्प शाम को खिलते हैं और प्रात: मुरझा जाते हैं।
(४) हिरनखुरी (Convolvulus arvensis) यह गेहूँ और जौ के खेतों में उगकर फसलों को हानि पहुँचाता है।
(५) अमरबेलि (Cuscuta) या आकाशबेलि - यह परारोही तथा पूर्ण पराश्रयी होता है।
पैरालम्पिक चार्टर

पैराएलिम्पिक चार्टर नियमों और नियमों के एक सेट को दिया गया है जो पैरालम्पिक गेम्स के चलने से बाध्य है। यह इंटरनेशनल पैरालम्पिक कमेटी के संविधान और पैरालम्पिक आंदोलन के अन्य सदस्यों को राष्ट्रीय पैरालम्पिक समितियों और अन्य खेल निकायों सहित निर्धारित करता है। पेरालंपिक चार्टर ओलंपिक चार्टर के समान है । 
शैक्षणिक टिप्पणीकारों ने उल्लेख किया है कि चार्टर में दिए गए पैराएलीम्पिक आंदोलन के लक्ष्यों और अन्य महत्वपूर्ण दस्तावेज "अस्पष्ट" हैं और यह जरूरी नहीं कि ओलंपिक चार्टर से स्पष्ट रूप से अलग हो क्योंकि वांछनीय हो सकता है।
मलयजी

कवि मलय (१९ नवंबर १९२९), हिंदी के कवि हैं। कवि मलयजी का जन्म १९२९ में , सहसन, जिला. जबलपुर (म.प्र.) नाम के एक छोटे से गांव के एक किसान परिवार में हुआ। उनकी पहली कविताओं की किताब, 'हथेलियों का समुद्र' १९६२ में प्रकाशित हुई और बहुचर्चित रही हैं। मलयजीने प्रमुखतः पत्रकारिता की हैं । इसकेबाद अनेक नौकरियों को करते हुए , बादमे फ़ेलोशिप लेकर उन्होने पी. एच. डी. की और दिग्विजय महाविद्यालय, राजनांदगांव(छ. ग. ) में अध्यापक । जिसके बाद शासकीय आदर्श विज्ञान महाविद्यालय, जबलपुर में पढ़ाया , और शासकीय महाकौशल कला एंव वाणिज्य महाविद्यालय, जबलपुर से प्राध्यापक पद से सेवानिवृत्त हुए।

लेखन सन्दर्भ

प्रगतिशील लेखक संघ मध्यप्रदेश में सन १९८६ तक लगातार एवं सामान्यतः २००० तक पूरे मध्यप्रदेश में कविता, कहानी शिविरों का निर्देशन तथा संचालन एंव उभरती रचनात्मकता के ताजा अनुभवों से साक्षात्कार, सन १९८५ से १९९० तक 'वसुधा' के सम्पधक मंडल के सदस्य, वर्त्तमान में प्रान्तीय अध्यक्ष मंडल के सदस्य। सन १९६० में पहली बार ' कविताएँ ' ( मासिक पत्रिका) में कविताएँ प्रकाशित। आलोचनात्मक निबंध समीक्षाए और टिपणियाँ अनेक पत्रिकाओं में प्रकाशित तथा बंग्ला में कविताओं का अनुवाद।

पुरस्कार सम्मान

अखिल भारतीय भवानी मिश्र कृति पुरस्कार (2000), मध्य प्रदेश साहित्य परिषद् भोपाल
सप्तऋषि सम्मान : पवई जबलपुर (१९९७)
भवभूति-अलंकरण, मध्यप्रदेश साहित्य सम्मेलन भोपाल (२००२)
चंद्रावती शुक्ल पुरस्कार: आचार्य रामचंद्र शुक्ल शोध संस्थान, वाराणसी (यु. पी.)(2003)
हरीशंकर परसाई सम्मान, जमानी, होशंगाबाद, (म.पी.)

प्रमुख कविता रचनाएँ

गरजता आता हूँ, कुछ, कोसो दूर रहकर भी, इंतज़ार में अकेला?, मौत पैदा हुई, देखते न देखते, निकलते हैं दिन, सुना जा सकता हैं , दूर नहीं, खुले मैदान में, सवाल ही सवाल, धड़कन की धुन में , उठता हूँ, जीवन, धुआँ, कलापो में , पानी की पारदर्शिता में, नागरिकता फुग्गेसी, क्रोधित तारों सी, त्रासदी, रात में दूना, अभीतक डटे हैं, पसीना बहता हैं, और क्या करेंगे, असंख्य तारे, जलती हैं अखंड, हौसला लिए-लिए,नदी होकर रहेगी और अनेक|
होनिअरा

होनिअरा सोलोमन द्वीप की राजधानी है।
ज़िन्दगी एक जुआ

संक्षेप

अपने नियोक्ता जगजीत सिंह उर्फ जे जे (अनुपम खेर) के जीवन को बचाने के बाद हरिकिशन (अनिल कपूर) को वेतन में ऐसी वृद्धि दी गई जिसका उसने केवल सपना देखा था। हरिकिशन अपने नियोक्ता को खुश करने के लिए उत्सुक है और वो अपना नाम हैरी में बदल लेता है, और वो सब कुछ करता है जिसे उसे करने का निर्देश दिया जाता है। जल्द ही हैरी को पता चलता है कि वह अवैध गतिविधियों में अपने नियोक्ता की सहायता कर रहा है। जब वह ये सब छोड़ने की कोशिश करता है, तो उसे बताया जाता है कि उसकी माँ (आशा शर्मा) को उसके सहयोग की गारंटी के लिए कैद में रखा गया है। हैरी को अब एक ऐसी योजना के साथ आना होगा जो उसकी सुरक्षा और उसकी माँ की आजादी की गारंटी दे, और साथ ही साथ पुलिस द्वारा गिरफ्तार होने से बचाए।
परमेश्वरीलाल गुप्त

जीवनवृत

उनका जन्म उत्तर प्रदेश के आजमगढ़ में हुआ था। सन् १९३० में जब वे 'वेजली हाई स्कूल' में थे, नेहरू की गिरफ्तारी के विरुद्ध उन्होने विरोध आयोजित किया था जिसके कारण उन्हें विद्यालय से निकाल दिया गया। उसके बाद वे भारतीय राष्ट्रीय कांग्रेस के सदस्य बने और कई बार अंग्रेज सरकार ने उन्हें जेल भेजा।। वे आजमगढ़ में इतने लोकप्रिय हुए कि 'आजमगढ़ के नेहरू' कहलाने लगे।
सन् १९४७ में जब भारत स्वतंत्र हो गया, उन्होने राजनीति से संयास ले लिया। इसके उपरान्त उन्होने अपना पूरा जीवन अपनी ज्ञानपिपासा को बुझाने में लगा दिया। उन्होने पुनः विद्याथीजीवन में प्रवेश किया और प्राचीन भारतीय इतिहास एवं संस्कृति विषय लेकर प्रथम श्रेणी में एमए की परीक्षा उतीर्ण की। इसके उपरान्त उन्होने बनारस हिन्दू विश्वविद्यालय से पीएचडी की।

समाज सुधार एवं पत्रकारिता

आजादी की लड़ाई के साथ-साथ श्री गुप्त सामाजिक बुराइयों के विरुद्ध भी लड़े। इसके लिये उन्होने 'अग्रवाल सेवक मण्डल' और 'अग्रवाल युवक संघ' भी बनाया। उन्होने आजमगढ़ के लोगों के की शिक्षा के विकास पर भी ध्यान दिया और वहाँ एक सार्वजनिक पुस्तकालय की स्थापना की। बालिका शिक्षा के लिये उन्होने एक बालिका प्राइमरी स्कूल की स्थापना की जो आगे चलकर महाविद्यालय बन गया।
उन्होने वाराणसी से छपने वाले 'आज' तथा आगरा से प्रकाशित 'सैनिक' नामक दैनिकों के सम्पादकीय मण्डल में भी लगभग १५ वर्षों तक अपनी सेवाएँ दीं।

मुद्राशास्त्री

डॉ गुप्त ने वाराणसी के भारत कलाभवन में सन् १९५० से सन् १९५४ तक सहायक संग्रहालयाध्यक्ष (क्यूरेटर) के पद पर काम किया। उसके बाद सन् १९६२ तक उन्होने प्रिंस ऑफ वेल्स म्यूजियम में मुद्राशास्त्री के रूप में कार्य किया। सन् १९६३ से १९७२ तक वे पटना संग्रहालय के अध्यक्ष रहे। सेवानिवृत्ति के बाद वे नासिक में रहने लगे और वहीं भारतीय मुद्राशास्त्रीय अध्ययन शोध संस्थान (Indian Institute of Research in Numismatic Studies) की स्थापना की। आज यह एशिया में अपने तरह का अकेला प्रतिष्ठान है।
उनका प्रथम शोधपत्र सन् १९४२ में भारतीय मुद्राशास्त्रीय सोसायटी के जर्नल में प्रकाशित हुआ था। उसके बाद उन्होने ३२ पुस्तकें एवं कोई ढ़ाई सौ शोधपत्र लिखे। अति प्राचीन भारतीय पंच-मार्क सिक्कों के तो वे सर्वश्रेष्ठ विद्वान थे।

सम्मान एवं पुरस्कार

डॉ गुप्त को अनेकों सम्मान एवं पुरस्कार मिले। भारतीय मुद्राशास्त्रीय सोसायटी (Numismatic Society of India) ने उन्हें सन् १९५४ में 'चक्रविक्रम' मेडल प्रदान किया। फिर सन् १९६२ में 'नेल्सन राइट मेडल' (Nelson Wright Medal) प्रदान किया और सन् १९७२ में अपना अवैतनिक फेलो बनाया। 'रॉयल नुमिस्मैटिक सोसायटी' ने भी उन्हें सन् १९७५ में अपना अवैत्तनिक फेलो चुना। उसी वर्ष कोलकाता की एशियाटिक सोसायटी ने उन्हें 'यदुनाथ सरकार स्वर्न पदक' प्रदान किया। सन् १९८६ में डॉ गुप्त को अन्तरराष्ट्रीय मुद्राशास्त्रीय आयोग का अवैतनिक सदस्य बनाया गया। सन् १९८७ में उन्हें अमेरिकी मुद्राशास्त्रीय सोसायटी का मेडल (Archer M. Huntington Medal) प्रदान किया गया। सन् १९९३ में उन्हें मुम्बई की एशियाटिक सोसायटी का अवैतनिक फेलो चुना गया।
बेतवा नहर

भौगोलिक स्थिति

बेतबा नहर  झाँसी से 25 k.m. दूर पारीछा नामक जगह से निकाली गयी हैं।  यह 1885 में बनाई गयी थी
द्वारिका पीठ

द्वारका पीठ भारत के गुजरात प्रदेश के सुमुद्रतटिय्य नगर द्वारका में स्थित एक मठ है जिसकी स्थापना आदि शंकराचार्य ने ८वीं शताब्दी में की थी।
निबन्ध

हिन्दी साहित्य में निबन्ध

हिन्दी साहित्य के आधुनिक युग में भारतेन्दु और उनके सहयोगियों से निबंध लिखने की परम्परा का आरंभ होता है। निबंध ही नहीं, गद्य की कई विधाओं का प्रचलन भारतेन्दु से होता है। यह इस बात का प्रमाण है कि गद्य और उसकी विधाएँ आधुनिक मनुष्य के स्वाधीन व्यक्तित्व के अधिक अनुकूल हैं। मोटे रूप में स्वाधीनता आधुनिक मनुष्य का केन्द्रीय भाव है। इस भाव के कारण परम्परा की रूढ़ियाँ दिखाई पड़ती हैं। सामयिक परिस्थितियों का दबाव अनुभव होता है। भविष्य की संभावनाएँ खुलती जान पड़ती हैं। इसी को इतिहास-बोध कहा जाता है। भारतेन्दु युग का साहित्य इस इतिहास-बोध के कारण आधुनिक माना जाता है।
गिरीश चंद्र सक्सेना

गिरीश चंद्र 'गैरी' सक्सेना (५ जनवरी१९२८   – १४ अप्रैल २०१७) भारत में जम्मू और कश्मीर राज्य के राज्यपाल थे। १९२८ में आगरा में जन्मे वे IPS में शामिल हुए और पुलिस में कई पदों पर रहे और भारत की खुफिया खुफिया एजेंसी रिसर्च एंड एनालिसिस विंग के निदेशक पद से सेवानिवृत्त हुए।  उन्होंने२ मई१९९८ को दूसरी बार राज्य के प्रमुख के रूप में पदभार संभाला।  इससे पहले, उन्होंने२६ मई१९९० से १३ मार्च १९९३ तक राज्यपाल जेएंडके का कार्यालय संभाला। 
सक्सेना का जन्म आगरा में १९२८ में हुआ था।  उन्होंने अपनी प्रारंभिक शिक्षा गवर्नमेंट कॉलेज इलाहाबाद और जीएनके हाई स्कूल, कानपुर से की ।  उन्होंने रानी के इंटरमीडिएट कॉलेज, वाराणसी से इंटरमीडिएट कोर्स किया; १ ९ ४६ में इलाहाबाद विश्वविद्यालय से कला स्नातक की उपाधि प्राप्त की और १९४८  में उसी विश्वविद्यालय से स्नातकोत्तर उपाधि प्राप्त की। 
सक्सेना१९५० में भारतीय पुलिस सेवा में शामिल हुए और उत्तर प्रदेश में रामपुर, अलीगढ़ , बरेली और इलाहाबाद सहित विभिन्न जिलों में पुलिस प्रमुख के रूप में कार्य किया।  बाद में, उन्हें अप्रैल १९६९ में भारत सरकार में नियुक्त किया गया, 16 साल तक रिसर्च एंड एनालिसिस विंग में काम किया और १९८३ से १९८६ तक इसका नेतृत्व किया।  वह कनिष्क बॉम्बिंग और ऑपरेशन ब्लू स्टार के दौरान एजेंसी के प्रमुख थे।  इसके बाद, वह ३१ जनवरी १९८८ तक दो साल के लिए भारत के तत्कालीन प्रधानमंत्री राजीव गांधी के सलाहकार के रूप में रहे। 
सक्सेना के विशेषज्ञता के मुख्य क्षेत्र अंतर्राष्ट्रीय मामले, राष्ट्रीय सुरक्षा और खुफिया मामले थे।  उन्होंने इन विषयों पर भारत और विदेश में अंतर्राष्ट्रीय सम्मेलनों में भाग लिया, बातचीत की और कई सेमिनारों और पैनल चर्चाओं में भाग लिया।  उन्होंने 1998 में लाल बहादुर शास्त्री राष्ट्रीय प्रशासन अकादमी को संबोधित किया।  भारत सरकार ने उन्हें 2005 में पद्म भूषण के नागरिक सम्मान से सम्मानित किया ।  
सक्सेना की मृत्यु 14 अप्रैल 2017 को एक संक्षिप्त बीमारी के बाद 89 वर्ष की आयु में हो गई थी।
मुहम्मद जमील मालिक

मुहम्मद जमील मालिक एक राजनीतिज्ञ है पाकिस्तान के राष्ट्रीय विधानसभा में | वह NA-107 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
मुरली मनोहर जोशी

जीवनी

मुरली मनोहर जोशी जी का जन्म ५ जनवरी सन् १९३४ को दिल्ली में हुआ था। उनका पैतृक निवास-स्थान वर्तमान उत्तराखण्ड के कुमायूँ क्षेत्र में है। उन्होंने अपना एम्एससी इलाहाबाद विश्वविद्यालय से किया जहाँ प्राध्यापक राजेन्द्र सिंह उनके एक शिक्षक थे। यहीं से उन्होंने अपनी डॉक्टोरेट की उपाधि भी अर्जित की। उनका शोधपत्र स्पेक्ट्रोस्कोपी पर था। अपना शोधपत्र हिन्दी भाषा में प्रस्तुत करने वाले वे प्रथम शोधार्थी हैं। बाद में वे राष्ट्रीय राजनीति में आ गये।
२०१४ के लोकसभा चुनाव में वे उत्तर प्रदेश के कानपुर से सांसद हैं।

पुरस्कार

पद्म विभूषण (2017)
कोस्तानय प्रांत

विवरण

कोस्तानय प्रान्त यूराल पहाड़ों के पास और रूस की सीमा पर स्थित है। यहाँ की भूमि ज़्यादातर समतल है और इसके काफ़ी भाग में बहुत ही उपजाऊ काले रंग की चेरनोज़ेम (chernozem) मिटटी है। बहुत से नदी-झरने इस से गुज़रते हैं। तोबोल नदी (Tobol river), जो इरतिश नदी की एक महत्वपूर्ण उपनदी है, इसी प्रांत से शुरू होकर उत्तर को रूस की तरफ बहती है। सूबे में ५००० से अधिक झीलें गिनी गई हैं। उत्तर में चीड़ (पाइन) के वन विस्तृत हैं और दक्षिण में स्तेपी के घास-झाड़ के मैदान फैले हुए हैं।

रूसी समुदाय में बढ़ौतरी

१९५० के दशक में, जब क़ाज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव​ (Nikita Khrushchev) ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस अभियान का नाम 'नई धरती' (virgin lands) रखा गया। भारी मात्र में रूस और युक्रेन से लोग उत्तरी क़ाज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि कोस्तानय प्रान्त जैसे इलाक़ों में रूसी लोगों की बहुतायत है।

समुदाय

सन् २००६ की जनगणना के अनुसार यहाँ के ३३.८% लोग कज़ाख़, ४१.७% लोग रूसी और ३.९% जर्मन समुदाय के हैं। इनके अलावा यहाँ बेलारूसी और तातार समुदाय भी बसते हैं। सोवियत संघ के ख़त्म हो जाने के बाद यहाँ से रूसी और जर्मन लोग धीरे-धीरे रूस और जर्मनी जा रहें हैं जिस से इनकी जनसँख्या इस प्रांत में घट रही है।
कल्पसूत्र (जैन)

कल्पसूत्र नामक जैनग्रंथों में तीर्थंकरों (पार्श्वनाथ, महावीर स्वामी आदि) का जीवनचरित वर्णित है। भद्रबाहु इसके रचयिता माने जाते हैं। पारंपरिक रूप से मान्यता है कि इस ग्रन्थ की रचना महावर स्वामी के निर्वाण के १५० वर्ष बाद हुई।
आठ दिवसीय पर्यूषण पर्व के समय जैन साधु एवं साध्वी कल्पसूत्र का पाठ एवं व्याख्या करते हैं। इस ग्रन्थ का बहुत अधिक आध्यात्मिक महत्व है इसलिये केवल साधु एवं साध्वी ही इसका वाचन करते हैं और सामान्य लोग इसे हृदयंगम करते हैं।
अरिपन

अरिपन बिहार की लोक चित्रकला है। मिथिला में जितने त्योहार या उत्सव होते हैं उन सबमें आँगन में और दीवारों पर चित्रकारी करने की बहुत पुरानी प्रथा है। आंगन में जो चित्रकारी की जाती है। उसे ‘अरिपन’ (अल्पना) कहा जाता है। इसको बनाने से पहले चावल को काफी देर तक पानी में भिगोने के बाद सिल पर अच्छी तरह पीस लिया जाता है। उसमें थोड़ा पानी मिलाकर एक गाढ़ा घोल तैयार किया जाता है जिसे ‘पिठार’ कहा जाता है। इसी पिठार से गाय के गोबर या चिकनी मिट्टी से लीपी गई भूमि पर महिलाएँ अपनी उँगलियों से चित्र यानी अरिपन बनाती हैं। प्रत्येक उत्सव या त्योहार के लिए अलग-अलग तरह के अरिपन बनाये जाते हैं।
मूर्ति कला

शिल्पकला (sculpture) कला का वह रूप है जो त्रिविमीय (three-dimensional) होती है। यह कठोर पदार्थ (जैसे पत्थर), मृदु पदार्थ (plastic material) एवं प्रकाश आदि से बनाये जा सकते हैं। मूर्तिकला एक अतिप्राचीन कला है।

भारत की मूर्तिकला

भारत के वास्‍तुशिल्‍प, मूर्तिकला, कला और शिल्‍प की जड़े भारतीय सभ्‍यता के इतिहास में बहुत दूर गहरी प्रतीत होती हैं। भारतीय मूर्तिकला आरम्‍भ से ही यथार्थ रूप लिए हुए है जिसमें मानव आकृतियों में प्राय: पतली कमर, लचीले अंगों और एक तरूण और संवेदनापूर्ण रूप को चित्रित किया जाता है। भारतीय मूर्तियों में पेड़-पौधों और जीव जन्‍तुओं से लेकर असंख्‍य देवी देवताओं को चित्रित किया गया है।
भारत की सिंधु घाटी सभ्‍यता के मोहनजोदड़ों के बड़े-बड़े जल कुण्‍ड प्राचीन मूर्तिकला का एक श्रेष्‍ठ उदाहरण हैं। दक्षिण के मंदिरों जैसे कि कांचीपुरम, मदुरै, श्रीरंगम और रामेश्‍वरम तथा उत्तर में वाराणसी के मंदिरों की नक्‍काशी की उस उत्‍कृष्‍ट कला के चिर-प्रचलित उदाहरण है जो भारत में समृद्ध हुई।
केवल यही नहीं, मध्‍य प्रदेश के खजुराहो मंदिर और उड़ीसा के सूर्य मंदिर में इस उत्‍कृष्‍ट कला का जीता जागता रूप है। सांची स्‍तूप की मूर्तिकला भी बहुत भव्‍य है जो तीसरी सदी ई.पू. से ही इसके आस-पास बनाए गए जंगलों (बालुस्‍ट्रेड्स) और तोरण द्वारों को अलंकृत कर रही हैं। मामल्‍लापुरम का मंदिर; सारनाथ संग्रहालय के लायन केपीटल (जहां से भारत की सरकारी मुहर का नमना तैयार किया गया था) में मोर्य की पत्‍थर की मूर्ति, महात्‍मा बुद्ध के जीवन की घटनाओं को चित्रित करने वाली अमरावती और नागर्जुनघोंडा की वास्‍तुशिल्‍पीय मूर्तियां इसके अन्‍य उदाहरण हैं।
हिन्‍दु गुफा वास्‍तुशिल्‍प की पराकाष्‍ठा मुम्‍बई के निकट एलीफेंटा गुफाओं मे देखी जा सकती है और इसी प्रकार एलोरा के हिन्‍दु और जैन शैल मंदिर विशेष रूप से आठवीं शताब्‍दी का कैलाश मंदिर वास्‍तुशिल्‍प का यह रूप देखा जा सकता है।
इतिहास के कला खंडों के समृद्ध साक्ष्‍य संकेत करते हैं कि भारतीय शिल्‍प कला को एक समय पूरे विश्‍व में उच्‍चतम स्‍थान प्राप्‍त था।
चौधरी निसार आली खान

चौधरी निसार आली खान एक राजनीतिज्ञ है पाकिस्तान के राष्ट्रीय विधानसभा में | वह NA-53 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
इन्सपायर योजना (भारत)

इन्सपायर (Innovation in Science Pursuit for Inspired Research (INSPIRE)) भारत के विज्ञान एवं प्रौद्योगिकी मंत्रालय द्वारा शुरू किया गया इंस्‍पायर कार्यक्रम एक अनोखा कार्यक्रम है, जिसके तहत विज्ञान में बेहतरीन प्रतिभावान छात्रों को आकर्षित करने का प्रयास किया जायेगा, इसके साथ ही विज्ञान संबंधी रोजगार चुनने के लिए आवश्‍यक अवसरों के साथ उन्‍हें विज्ञान संबंधी रोजगारपरक शोध कार्यों के लिए वित्‍तीय सहायता भी प्रदान की जायेगी।
इस कार्यक्रम के तहत लगभग 30 लाख युवाओं में विज्ञान के प्रति कार्य, वैज्ञानिक शोध और विज्ञान सीखने में मनोरंजन जैसी विधाओं का विकास कराया जायेगा। भारत सरकार ने 11वीं पंचवर्षीय योजना के तहत 2 हजार करोड़ की लागत से नवम्‍बर 2008 में इंस्‍पायर योजना को अनुमति प्रदान की और प्रधानमंत्री ने 13 दिसम्‍बर, 2008 को इस योजना की शुरूआत की।

योजना

इंस्‍पायर योजना के प्रमुख भाग निम्‍नानुसार हैं:-
1. विज्ञान में प्रतिभा के शुरूआती आकर्षण के लिए योजना
2.iastyearउच्‍च शिक्षा के लिए छात्रवृत्‍ति
3. शोध कार्यों के लिए निश्‍चित प्रोत्‍साहन

इंस्‍पायर इंटर्नशिप

इस योजना के तह दसवीं कक्षा के लगभग 50 हजार अग्रणी छात्रों के लिए 200 से अधिक जगहों पर वार्षिक आधार पर ग्रीटिंग्स शिविरों का आयोजन किया जाता है और उन्‍हें विज्ञान क्षेत्र के वैश्‍विक प्रमुखों के साथ- साथ नोबेल पुरस्‍कार विजेताओं के साथ नई खोजों की ओर अग्रसित करा जाता है।
इतने बड़े कार्यक्रम को इसके स्‍वरूप, गति के साथ पारदर्शिता और निपुणता के साथ पूर्ण रूप में लागू करना अपने आप में एक चुनौती से कम नहीं है। अब तक देश भर में छात्रों के 4 लाख से ज्‍यादा इंस्‍पायर पुरस्‍कारों को स्‍वीकृति प्रदान की जा चुकी है।

महत्व

किसी भी राष्‍ट्र के विकास और मानव जीवन का स्‍तर बेहतर करने के लिए विज्ञान का विकास महत्‍वपूर्ण है। सूचना प्रौद्योगिकी और बीपीओ क्षेत्र में आकर्षक कैरियर के कारण आज विज्ञान क्षेत्र पर्याप्‍त मात्रा में छात्रों को आकर्षित करने में असमर्थ महसूस कर रहा है। आज देश में युवा मेधावी को विद्यालय के दिनों से विज्ञान के प्रति आकर्षित करने और उन्‍हें छात्रों, सहयोगी, रचनाशील और चुनौतीपूर्ण शैक्षिक वातावरण प्रदान करने की आवश्‍यकता है, ताकि उनमें विज्ञान के प्रति विस्‍तृत समझ का विकास हो सके।
आमेर विधानसभा क्षेत्र (राजस्थान)

आमेर विधानसभा क्षेत्र राजस्थान का एक विधानसभा क्षेत्र है। यहाँ से नेशनल पीपल्स पार्टी के नवीन पिलानिया विधायक हैं।
बापसी जैन

बापसी जैन एक भारतीय लेखिका हैं जिन्हें उनके सर्वश्रेष्ठ उपन्यास लकी एवरीडे के लिए जाना जाता है जो आश्चर्यजनक जीवन की चुनौतियों का सामना करने वाली एक महिला की आत्मनिरीक्षण आध्यात्मिक यात्रा को चित्रित करता है। जैन एक उद्यमी भी हैं।

जीवनी

बापसी जैन का जन्म कोलकाता, भारत में हुआ था। उन्होंने अपनी स्कूली शिक्षा प्रस्तुति कॉन्वेंट, कोडाइकनाल से पूरी की और सिडेनहैम कॉलेज ऑफ़ कॉमर्स एंड इकोनॉमिक्स, मुंबई से स्नातक की उपाधि प्राप्त की। इसके बाद वह वित्त में अपनी शिक्षा को आगे बढ़ाने के लिए यूके चली गईं और इंग्लैंड एंड वेल्स में द इंस्टीट्यूट ऑफ चार्टर्ड अकाउंटेंट्स की सदस्य बन गईं।
उन्होंने 23 नवंबर 1985 को नीतीश जैन से शादी की और उनके दो बेटे हैं। साथ मिल कर बापसी और नीतीश जैन ने एस पी जैन स्कूल ऑफ ग्लोबल मैनेजमेंट इन दुबई, मुंबई, सिंगापुर और सिडनी के नाम से बिजनेस स्कूल स्थापित किए हैं। बापसी जैन कई अंतरराष्ट्रीय संगठनों के बोर्ड में भी हैं। मजबूर हो कर उन्हें आराम करने की अवधि के दौरान उन्होंने लिखना शुरू किया  और अपनी पहली पुस्तक 'लकी एवरीडे' को आगे बढ़ाया।

लेखन कैरियर

बापसी जैन ने अपने डेब्यू उपन्यास द ब्लाइंड पिलग्रिम पर पेंगुइन में दस साल तक काम किया। पुस्तक के भारत में बेस्टसेलर बनने के बाद, पेंगुइन ने इस पुस्तक के लिए मार्च, 2009 में विश्व अधिकार हासिल कर लिया और बाद में पुस्तक को एक नए शीर्षक लकी एवरीडे के तहत दुनिया भर में प्रकाशित किया। वर्तमान में जैन नाइट विजन नामक सीक्वल पर काम कर रही हैं।

लकी एवरीडे

लकी एवरीडे पुस्तक  की कहानी में मानव के जीवन में आने वाली चुनौतियों के साथ तालमेल दिखाया गया हैं। माइक ब्रायन, सीईओ और प्रेसिडेंट, पेंगुइन बुक्स द्वारा इसे बेस्टसेलर का नाम दिया गया था। सूत्र का यह अत्यधिक वर्णनात्मक संस्करण पूर्व से पश्चिम मिलता है और लकी बोयस के जीवन की आत्मनिरीक्षण यात्रा पर पाठकों को ले जाता है। वह एक अमीर भारतीय व्यापारी की पत्नी है और योग के एक तलाकशुदा शिक्षक के तौर पर जीवन का नेतृत्व करती है। उन्होंने दुनिया भर में आध्यात्मिक नेताओं, योग चिकित्सकों और पाठकों को दिखाया है और साथ में हर दिन को देखने का एक नया तरीका व्यक्त किया है। उनका लेखन एक प्रेरणादायक अनुस्मारक है जिसमें प्यार, पीड़ा और आध्यात्मिकता, दोनों अशांत और शांतिपूर्ण समय की अपनी एक जगह है।